Diari Oficial de la Generalitat Valenciana


Sumari del DOGV 6679, del 27-12-2011 (2011/12639)

ORDE 11/2011, de 20 de desembre de 2011, de la Conselleria d'Agricultura, Pesca, Alimentació i Aigua, per la qual es creen diversos fitxers de tractament automatitzat de dades de caràcter personal d'esta conselleria.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/12/20/11/dof/vci/html**

### Dades del document

Número de DOGV
:   6679

Data del DOGV
:   27-12-2011

Secció del DOGV
:   I. DISPOSICIONS GENERALS

Número del document
:   2011/12149


Data del document
:   20-12-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Descriptors 

:   * Conselleria Agricultura, Pesca i Alimentació
    * base de dades
    * dades personals
    * legislació

ORDE 11/2011, de 20 de desembre de 2011, de la Conselleria d'Agricultura, Pesca, Alimentació i Aigua, per la qual es creen diversos fitxers de tractament automatitzat de dades de caràcter personal d'esta conselleria. [2011/12355]  
  
En l'article 2 de la Llei Orgànica 15/1999, de 13 de desembre, de Protecció de Dades de Caràcter Personal (d'ara en avant, LOPDCP), s'indica que la llei serà aplicable a les dades de caràcter personal que figuren en fitxers automatitzats dels sectors públic i privat i a tota modalitat d'ús posterior, fins i tot no automatitzat, de dades de caràcter personal registrades en suport físic susceptible de tractament automatitzat.  
  
A més, en l'article 20 de la llei orgànica esmentada es disposa que la creació, modificació o supressió dels fitxers automatitzats de les administracions públiques només podrà fer-se per mitjà de disposició general publicada en el BOE o diari oficial corresponent.  
A través de l'Orde de 20 de juliol de 1994, de la Conselleria d'Administració Pública, es van regular els fitxers de tractament automatitzat de dades de caràcter personal existents fins a la data a la Generalitat Valenciana.  
D'altra banda, en l'article 12 del Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, es regula el procediment d'inscripció de fitxers i s'atribuïx a la conselleria competent en la matèria sobre la qual versa el fitxer l'aprovació de la disposició general de creació d'este.  
  
Atesa la nova estructura organitzativa de la Conselleria i la necessitat de creació de nous fitxers automatitzats per al compliment de les funcions assignades a este departament, per mitjà d'esta orde es pretén procedir a la revisió i actualització dels fitxers de dades de caràcter personal de la Conselleria d'Agricultura, Pesca, Alimentació i Aigua, a fi de complir les previsions que conté l'article 20 de la Llei Orgànica 15/1999.  
En conseqüència, tal com s'establix en l'article 28e de la Llei de la Generalitat 5/1983, del Consell, en la redacció feta en la Llei 12/2007, de 20 de març, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,  
  
  
  
ORDENE  
  
Primer  
Es creen els fitxers amb dades de caràcter personal que es detallen en l'annex I.  
  
Segon  
Els responsables dels fitxers automatitzats prendran les mesures necessàries per a assegurar que totes les dades automatitzades de caràcter personal s'usen per a les finalitats per a les quals es van recollir, i que es concreten en esta orde.  
  
Tercer  
Les persones físiques titulars de les dades de caràcter personal que figuren en els fitxers automatitzats poden exercitar el seu dret d'accés, rectificació i cancel·lació de dades, quan siga procedent, davant de l'òrgan responsable del respectiu fitxer automatitzat determinat en esta orde.  
  
Quart  
Els responsables dels fitxers automatitzats advertiran expressament els cessionaris de dades de caràcter personal de la seua obligació de dedicar-les exclusivament a la finalitat per a la qual se cedixen.  
  
  
DISPOSICIÓ FINAL  
  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 20 de desembre de 2011  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA  
  
  
  
ANNEX I  
  
1. Nom del fitxer o tractament de dades: Registre de productors, comerciants i importadors de vegetals de la Comunitat Valenciana  
  
Estructura bàsica del fitxer automatitzat i descripció dels tipus de dades:  
Dades de caràcter identificatiu (DNI/NIF, nom i cognoms, adreça (postal, electrònica), telèfon, fax), dades de circumstàncies socials, dades d'informació comercial.  
Finalitat i ús del fitxer: comercialització de plantes quan estes complisquen els requisits fitosanitaris.  
Tipificació corresponent a la finalitat i usos previstos: procediments administratius, prestació de servicis de certificació, altres finalitats.  
  
Persones o col·lectius de qui es pretén obtindre dades de caràcter personal o que estiguen obligats a subministrar-ne: Productors comerciants i importadors de vegetals amb seu i/o instal·lacions a la Comunitat Valenciana.  
Procedència de les dades: el mateix interessat o el seu representant legal.  
Cessions de dades previstes: no n'hi ha previstes cessions.  
Òrgan de l'administració responsable del fitxer: DG de Producció Agrària i Ramaderia.  
Servicis o unitats davant dels quals es poden exercitar els drets d'accés, rectificació i cancel·lació de dades dels afectats: Servici de Sanitat Vegetal.  
Mesures de seguretat: nivell bàsic.  
Sistema de tractament de les dades: automatitzat.  
  
2. Nom del fitxer o tractament de dades: Registre oficial d'establiments i servicis de plaguicides d'ús fitosanitari  
Estructura bàsica del fitxer automatitzat i descripció dels tipus de dades:  
Dades de caràcter identificatiu (DNI/NIF, nom i cognoms, adreça (postal, electrònica), telèfon, activitat exercida per l'empresa), dades de circumstàncies socials, dades acadèmiques i professionals, dades d'informació comercial, dades economicofinanceres i d'assegurances, dades de transaccions de béns i servicis.  
Finalitat i ús del fitxer: a l'efecte del control oficial de les fàbriques de plaguicides, locals en què s'emmagatzemen o comercialitzen plaguicides i les instal·lacions destinades a realitzar tractaments segons l'article 4.5 del Reial Decret 3349/1983, de 30 de novembre, pel qual s'aprova la reglamentació tecnicosanitària per a la fabricació, comercialització i utilització de plaguicides.  
Tipificació corresponent a la finalitat i usos previstos: procediments administratius, prestació de servicis de certificació, altres finalitats.  
  
Persones o col·lectius de qui es pretén obtindre dades de caràcter personal o que estiguen obligats a subministrar-ne: Instal·lacions i personal que manipulen o comercialitzen plaguicides d'ús fitosanitari.  
Procedència de les dades: el mateix interessat o el seu representant legal.  
Cessions de dades previstes: no n'hi ha previstes cessions.  
Òrgan de l'administració responsable del fitxer DG de Producció Agrària i Ramaderia.  
Servicis o unitats davant dels quals es poden exercitar els drets d'accés, rectificació i cancel·lació de dades dels afectats: Servici de Seguretat Alimentària i Control de Qualitat.   
Mesures de seguretat: nivell bàsic.  
Sistema de tractament de les dades: automatitzat.  
  
3. Nom del fitxer o tractament de dades: Registre provisional de productors de plantes de viver; Registre de productors de llavors i de productors de plantes de viver  
Estructura bàsica del fitxer automatitzat i descripció dels tipus de dades:  
Dades de caràcter identificatiu (DNI/NIF, nom i cognoms, adreça (postal, electrònica), telèfon, fax), dades de circumstàncies socials, dades d'informació comercial.  
Finalitat i ús del fitxer: identificació de viveristes; confecció d'estadístiques autonòmiques de producció i comercialització de plantes de viver i remissió d'estes al MAPA i associacions de productors.  
Tipificació corresponent a la finalitat i usos previstos:  
Estadística: funció estadística pública.  
Finalitats diverses: procediments administratius, prestació de servicis de certificació, altres finalitats.  
Persones o col·lectius de qui es pretén obtindre dades de caràcter personal o que estiguen obligats a subministrar-ne: Productors de plantes de viver inclosos en l'Orde de 14 de setembre de 1972 i Reglament general de producció de llavors i plantes de viver (RD 3767/1972), així com reglaments tècnics particulars (RD 200/2000 i RD 929/1995).  
  
Procedència de les dades: el mateix interessat o el seu representant legal.  
Cessions de dades previstes: Oficina Espanyola de Varietats Vegetals (MAPA).  
Òrgan de l'administració responsable del fitxer: DG de Producció Agrària i Ramaderia.  
Servicis o unitats davant dels quals es poden exercitar els drets d'accés, rectificació i cancel·lació de dades dels afectats: Servici de Sanitat Vegetal.  
Mesures de seguretat: nivell bàsic.  
Sistema de tractament de les dades: automatitzat.  
  
4. Nom del fitxer o tractament de dades: Videovigilància  
Estructura bàsica del fitxer automatitzat i descripció dels tipus de dades:  
Dades de caràcter identificatiu: imatge/veu.  
Finalitat i ús del fitxer: disposar d'imatges captades amb sistemes de videovigilància de les persones que es troben a les instal·lacions de la Conselleria.  
Tipificació corresponent a la finalitat i usos previstos: videovigilància.  
Persones o col·lectius de qui es pretén obtindre dades de caràcter personal o que estiguen obligats a subministrar-ne: persones que es troben a les instal·lacions de la Conselleria.  
Procedència de les dades: el mateix interessat o el seu representant legal.  
Cessions de dades previstes: òrgans competents de l'administració amb finalitat judicial.  
Òrgan de l'administració responsable del fitxer: Subsecretaria.  
  
Servicis o unitats davant dels quals es poden exercitar els drets d'accés, rectificació i cancel·lació de dades dels afectats: Servici de Contractació i Assumptes Generals.  
Mesures de seguretat: nivell bàsic.  
Sistema de tractament de les dades: automatitzat.


Còpia Permalink ELI